ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
राष्ट्रीय टपाल तिकीट संग्राहक दिनानिमित्त गोवा टपाल विभागाकडून ‘गोव्यातील सण- मालिका 1’ हे टपाल तिकीट जारी
पणजी, 13 ऑक्टोबर 2020
राष्ट्रीय टपाल तिकीट संग्राहक दिनानिमित्त गोवा टपाल विभागाने ‘गोव्यातील सण- मालिका 1’ हे टपाल तिकीट पासपोर्ट आणि ‘टपाल तिकिट संग्रहालय, पणजी मुख्य कार्यालय’ यांच्या कायमस्वरुपी चित्रमय कँसलेशन चर्या संयुक्तपणे, पणजी येथील गोवा राज्य केंद्रीय ग्रंथालयाचे क्युरेटर व कार्यकर्त्यांचे प्रमुख पाहुणे डॉ. कार्लोस एम फर्नांडिस यांच्या हस्ते 13 ऑक्टोबर 2020 जारी केले. टपाल भवन, पणजी येथे झालेल्या या समारंभाला पोस्ट कार्यालय, गोवा विभागचे वरिष्ठ अधिक्षक डॉ. सुधीर जाखेरे, आणि गोवा टपाल तिकीट संग्राहक आणि नाणी अभ्यासक मंडळ [GPNS] चे अध्यक्ष डॉ. रमेश कुमार आणि सचिव अस्लेश कामत तसेच टपाल कर्मचारी उपस्थित होते.
टपाल तिकीट पासपोर्ट हा असा एकमेव संग्रह प्रकार आहे, ज्यात विविध देश, प्रांत, शहरे याची चित्रे व स्थानिक माहिती वेगळ्या पानावर मांडलेली असते. त्यात कोणतीही व्यक्ती संबधित टपाल तिकीट लावून त्या भागात उपलब्ध असलेला टपाल शिक्का मिळवून ते रद्द करू शकते. याचा उपयोग टुरीस्ट गाईड म्हणून होतो तसेच भेट देण्याऱ्यांच्या ज्ञानात भर टाकतो. ‘गोव्यातील सण- मालिका 1’ या टपाल तिकीट पासपोर्टमध्ये फक्त गोव्यातच साजरे होणारे 10 सण घेतले आहेत. ‘गोव्यातील सण- मालिका 1’ हा टपाल तिकीट पासपोर्ट रु 600/- किंमतीला पणजी मुख्य कार्यालयात 13/10/2020 पासून उपलब्ध होईल. गोवा टपाल विभागाने जारी केलेला हा पहिलाच टपाल तिकीट पासपोर्ट आहे.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 323
उपराष्ट्रपती कार्यालय
आदिवासी जमातींच्या समृद्ध वारशाचा आदर केला पाहिजे-उपराष्ट्रपती
नवी दिल्ली, 19 फेब्रुवारी 2019
आदिवासी जमातींना मागास समजणे आपण सोडून दिले पाहिजे, असे उपराष्ट्रपती एम. व्यंकय्या नायडू यांनी म्हटले आहे. ते आज नवी दिल्ली येथे राष्ट्रीय अनुसूचित जमातीच्या 15 व्या स्थापना दिनानिमित्त आयोजित व्याख्यानात बोलत होते. प्रत्येक जमातीला समृद्ध वारसा असून आपण त्याचा आदर केला पाहिजे. हा केवळ सामाजिक शिष्टाचार नाही तर ते आपले घटनात्मक दायित्व आहे, असे उपराष्ट्रपतींनी सांगितले.
आपण जे शाश्वत विकासाचे मार्ग आज शोधत आहोत ते आदिवासी आपल्याला शिकवू शकतात, असे ते म्हणाले.
मात्र सांस्कृतिक ओळख जपण्याच्या नावाखाली आदिवासींना एकाकी पाडले जाणार नाही, याची काळजी घेतली गेली पाहिजे. आदिवासी तरुणांना त्यांचा आवाज व्यक्त करता यायला हवा आणि आपल्या आकांक्षा पूर्ण करण्यासाठी संधी मिळायला हवी तरच आपली सबका साथ सबका विकासासाठीची वचनबद्धता पूर्ण होऊ शकेल, असे उपराष्ट्रपतींनी सांगितले. या सरकारने उचललेल्या जनधन, मुद्रा आणि स्टॅण्ड अप इंडिया सारख्या विविध पावलांचा उल्लेख उपराष्ट्रपतींनी केला.
आदिवासी क्षेत्रांवरचा राज्यपाल अहवाल संसदेत मांडला जावा आणि संसदीय समितीने त्याचे परीक्षण करावे अशी सूचनाही उपराष्ट्रपतींनी केली.
N.Sapre/S.Kakade/P.Kor
(Visitor Counter : 85
नागरी उड्डाण मंत्रालय
देशांतर्गत विमानसेवेद्वारे प्रवास करणाऱ्या प्रवाशांमध्ये 42.85% ची वाढ
देशांतर्गत विमान कंपन्यांच्या माध्यमातून प्रवास करणाऱ्या प्रवाशांच्या संख्येत लक्षणीय वाढ दिसून आली आहे. देशांतर्गत विमान कंपन्यांनी सादर केलेल्या प्रवास विषयक आकडेवारीनुसार, प्रवाशांची संख्या, विक्रमी 503.92 लाखांपर्यंत पोहोचली आहे. गेल्या वर्षी याच कालावधीत ती 352.75 लाख होती. त्यामुळे यात 42.85% ची लक्षणीय वार्षिक वाढ दिसून येते.
प्रवासी संख्येतील ही उल्लेखनीय वाढ भारताच्या विमान वाहतूक उद्योगाची मजबूती आणि लवचिकता प्रतिबिंबित करते. संपर्क व्यवस्था वाढवण्यासाठी आणि आपल्या देशातील नागरिकांना सोयीचे प्रवास पर्याय देण्यासाठी चालू असलेल्या प्रयत्नांचे हे निदर्शक आहे.
या शिवाय, एप्रिल 2022 आणि एप्रिल 2023 दरम्यान MoM वाढीचा दर 22.18% ने वाढला आहे. तो देशांतर्गत विमान उद्योगाची सातत्यपूर्ण गती अधोरेखित करतो.
प्रवासी संख्येतील लक्षणीय वाढीव्यतिरिक्त, एप्रिल 2023 महिन्यासाठी नियोजित देशांतर्गत उड्डाणे रद्द करण्याचा एकूण दर 0.47% इतका उल्लेखनीयरित्या कमी राहिला आहे. तसेच, 10,000 प्रवाशांमागे मोजली जाणारी तक्रारींची संख्या एप्रिल 2023 मध्ये जवळपास 0.28 इतकी कमी आहे. नागरी विमान वाहतुक मंत्रालय आणि विमान कंपन्यांच्या सूक्ष्म नियोजन, कार्यक्षमता आणि सक्रिय उपाययोजनांमुळे हे यश मिळाले आहे. प्रवाशांना सुविहित प्रवासाचा अनुभव सुनिश्चित करण्यासाठी दोन वर्षांच्या कोविड-19 मंदीच्या काळातही त्यांनी केलेल्या कामाचेच हे फलित आहे.
"विमान वाहतुक क्षेत्राच्या वाढीला चालना देण्यासाठी आणि जागतिक विमान वाहतूक केंद्र म्हणून भारताचे स्थान बळकट करण्यासाठी सर्व सहभागींचे एकत्रित प्रयत्न महत्त्वपूर्ण ठरले आहेत. मंत्रालय अनुकूल वातावरण निर्माण करण्यासाठी समर्पित आहे. या उद्योगाच्या भरभराटीसाठी वातावरण आणि शाश्वत विकास सुलभ करण्यासाठी तसेच सुरक्षितता, कार्यक्षमता आणि प्रवाशांच्या समाधानाची सर्वोच्च मानके सुनिश्चित करण्यासाठी संबंधितांसोबत मंत्रालय सहयोग सुरू ठेवेल” असे केंद्रीय नागरी विमान वाहतूक आणि पोलाद मंत्री ज्योतिरादित्य एम. सिंधिया यांनी म्हटले आहे.
विज्ञान आणि तंत्रज्ञान मंत्रालय
CSIR च्या केंद्रीय यंत्र अभियांत्रिकी संशोधन संस्थेने विकसित केला देशी बनावटीचा व्हेंटिलेटर
(कोविड-19 चा प्रसार वाढत असताना दुसरीकडे, दुर्गपूरमधील CMERI म्हणजेच केंद्रीय यंत्र अभियांत्रिकी संशोधन संस्थेतील संशोधकांनी पूर्ण देशी बनावटीचा व्हेंटिलेटर विकसित केला आहे. CMERI ही CSIR अर्थात वैज्ञानिक आणि औद्योगिक संशोधन संस्थेच्या अंतर्गत काम करणारी संस्था आहे. CSIR-CMERI चे संचालक प्रा डॉ हरीश हिरानी यांच्या उपस्थितीत व्हेंटीलेटरचे अनावरण करण्यात आले. दुर्गापूरमधील एका खासगी रुग्णालयाचे अध्यक्षही यावेळी उपस्थित होते.
"या व्हेंटिलेटरची रचना व विविध सुटे भाग हे संबंधित वापरकर्त्या क्षेत्राच्या गरजांनुसार मुद्दाम वेगळे तयार केलेले आहेत; तसेच किफायतशीर किमतीचाही विचार यामध्ये प्रामुख्याने करण्यात आलेला आहे.", अशी माहिती डॉ हिरानी यांनी दिली. दुर्गापूरमधील दोन रुग्णालयांच्या आरोग्यसेवा कर्मचाऱ्यांनी दिलेल्या अभिप्राय व सूचनांनुसार सदर व्हेंटीलेटरच्या रचनेत तसेच तंत्रपद्धतीत अनेकदा बदल करण्यात आले आहेत, असेही ते म्हणाले. या व्हेंटीलेटरची किंमत सुमारे 80 हजार ते 90 हजार रुपये इतकी आहे. अन्य रुग्णांच्या गरजांनुसार यामध्ये पुढेही सुधारणा केल्या जाऊ शकतात, असेही त्यांनी सांगितले.
'एखाद्या रुग्णास व्हेंटीलेटरचा किती प्रभावी उपयोग होतो, हे त्याची सेवा करणाऱ्या आरोग्य कर्मचाऱ्याच्या प्रतिसादावरही अवलंबून असते' अशी माहिती देऊन, डॉ. हिरानी यांनी, यापुढे यामध्ये कृत्रिम बुद्धिमत्तेच्या आधारे रुग्णाच्या बदलत्या गरजेनुसार आपोआप बदल करण्यावर प्रयत्न केले जातील, असे सांगितले.
CSIR-CMERI ने विकसित केलेल्या या व्हेंटीलेटरमुळे देशाच्या आरोग्यसेवा उत्पादनाच्या क्षेत्रात नवा बदल घडून येईल, तसेच आयातीवरील खर्चही मोठ्या प्रमाणात कमी करता येऊ शकेल, अशी भावना संस्थेतील शास्त्रज्ञांनी व्यक्त केली.
डॉ हिरानी यांनी, या व्हेंटीलेटरच्या रचनेतील वैशिष्ट्यांचे उपयोग विविध दृष्टिकोनातून स्पष्ट केले. या व्हेंटीलेटरचे सुटे भाग निरनिराळ्या उद्योगांमधून स्वतंत्रपणे तयार केले जाऊ शकतात. त्यामुळे याचे प्रचंड उत्पादन हे अनेक उद्योगांना फायदेशीर ठरू शकते, असे त्यांनी सांगितले. यामुळे व्हेंटीलेटरची किंमत लक्षणीय कमी होऊन आर्थिक दुर्बल रुग्णांच्या दृष्टीने तसेच सरकारी अनुदानावरील आरोग्यसेवा योजनांसाठीही ते उपयुक्त ठरणार आहे. आरोग्यसेवा पायाभूत सुविधांचे तृतीयक क्षेत्र अद्ययावत होण्यास यामुळे मदत होणार आहे, अशी माहितीही डॉ हिरानी यांनी दिली. नव्याने विकसित झालेल्या या व्हेंटीलेटरचे, लवकरच व्यापारी स्वरूपात उत्पादन सुरु करण्यासाठी विविध उद्योजकांशी बोलणी सुरु असल्याची माहिती त्यांनी दिली.
डॉ हिरानी यांनी यावेळी, व्हेंटिलेटर विकसित करणाऱ्या डॉ अनुपम सिन्हा, संजय हंसदा, कल्याण चटर्जी आणि अविनाश यादव यांच्या पथकाचे कौतुक केले.
S.Pophale/J.Waishampayan/P.Kor
सुक्ष्म, लघु आणि मध्यम उदयोग मंत्रालय
नारायण राणे यांनी एमएसएमई चॅम्पियन्स योजनेअंतर्गत एमएसएमई इनोव्हेटिव्ह स्कीम  आणि एमएसएमई आयडिया हॅकॅथॉन 2022 चा प्रारंभ केला
नवी दिल्ली, 10 मार्च 2022
केंद्रीय सूक्ष्म, लघु आणि मध्यम उद्योग मंत्री नारायण राणे यांनी आज एमएसएमई आयडिया हॅकॅथॉन 2022 सह एमएसएमई इनोव्हेटिव्ह स्कीम  चा प्रारंभ केला.
यावेळी बोलताना राणे म्हणाले की, आत्मनिर्भर भारतामध्ये एमएसएमईची भूमिका महत्त्वाची आहे. या योजना उद्योजकांना नवीन उपक्रम विकसित करण्यास मदत करतील असे ते म्हणाले.
एमएसएमई इनोव्हेटिव्ह हा एक समग्र दृष्टीकोन असून 3 उप-घटक आणि उपाययोजना एकत्र करून त्यात समन्वय साधणे हा उद्देश आहे. एमएसएमई इनोव्हेटिव्ह ही एमएसएमईसाठी एक नवीन संकल्पना आहे . यामध्ये इनक्युबेशन, डिझाइन इंटरव्हेन्शन आणि आयपीआरचे संरक्षण करून एमएसएमईना भारतातील नावीन्यपूर्ण उपक्रमांबद्दल जागरूकता निर्माण करून त्यांना एमएसएमई चॅम्पियन्स बनण्यासाठी प्रेरित केले जाईल. उप-योजनांचा तपशील खालीलप्रमाणे आहे-
इनक्युबेशन :या योजनेचे प्राथमिक उद्दिष्ट म्हणजे दडून राहिलेल्या सर्जनशीलतेला प्रोत्साहन आणि समर्थन देणे आणि एमएसएमईना आधुनिक तंत्रज्ञानाचा अवलंब करण्यास प्रोत्साहन देणे हा आहे ज्यामुळे त्यांच्या संकल्पना साकार होऊ शकतील. प्रत्येक कल्पनेसाठी 15 लाख रुपयां पर्यंत आर्थिक सहाय्य. आणि संबंधित संयंत्र आणि यंत्रसामुग्रीसाठी 1 कोटी रुपयांपर्यंत सहाय्य प्रदान केले जाईल.
डिझाईन: या घटकाचा उद्देश भारतीय उत्पादन क्षेत्र आणि डिझाइन कौशल्य यांना एका समान व्यासपीठावर आणणे हा आहे. नवीन उत्पादनाच्या विकासासाठी, त्याच्या सतत सुधारणा आणि विद्यमान/नवीन उत्पादनांमध्ये मूल्यवर्धनासाठी प्रत्यक्ष डिझाइन समस्यांवर तज्ञांचा सल्ला आणि किफायतशीर उपाय प्रदान करणे हे उद्दिष्ट आहे. डिझाइन प्रकल्पासाठी 40 लाख रुपये आणि विद्यार्थ्यांच्या प्रकल्पासाठी 2.5 लाख रुपये अर्थसहाय्य दिले जाईल.
आयपीआर :एमएसएमईमध्ये बौद्धिक संपदा अधिकारांबाबत  जागरुकता वाढवण्यासाठी आणि भारतीय अर्थव्यवस्थेत सर्जनशील बौद्धिक प्रयत्नांना प्रोत्साहन देण्यासाठी भारतातील बौद्धिक संपदा संस्कृती सुधारणे हा या योजनेचा उद्देश आहे. . विदेशी पेटंटसाठी 5 लाख रुपये , देशांतर्गत पेटंटसाठी 1.00 लाख , जीआय नोंदणीसाठी 2.00 लाख, डिझाईन नोंदणीसाठी 15,000/- ,आणि ट्रेडमार्कसाठी 10,000/- रुपये पर्यंत वित्तसहाय्य प्रतिपूर्ती स्वरूपात.दिले जाईल.
अधिक माहितीसाठी भेट द्या - www.innovative.msme.gov.in
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 241
पंतप्रधान कार्यालय
भोजपूरच्या भरड धान्य महोत्सवामुळे नागरिकांमध्ये 'श्री अन्न' बद्दल जागरुकता वाढेल: पंतप्रधान
भोजपूरच्या भरड धान्य महोत्सवामुळे नागरिकांमध्ये 'श्री अन्न' बद्दल जागरुकता वाढेल, असे पंतप्रधान नरेंद्र मोदी यांनी म्हटले आहे. पंतप्रधान पुढे म्हणाले की यामुळे नागरिकांना त्यांच्या आहारात भरड धान्याचा समावेश करण्यास प्रोत्साहन मिळेल. 28 फेब्रुवारी ते 1 मार्च 2023 या कालावधीत बिहारमधील भोजपूर जिल्ह्यात दोन दिवसीय बाजरी महोत्सवाचे आयोजन करण्यात आले होते.
केंद्रीय अन्न प्रक्रिया उद्योग मंत्री पशुपती कुमार पारस यांच्या ट्विटला उत्तर देताना, पंतप्रधानांनी ट्विट केले की ;
“भोजपूरचा भरड धान्य महोत्सव श्री अन्न याप्रती नागरिकांमध्ये जागरुकता वृद्धिंगत करेल, तसेच भरड धान्याचा नियमित आहारात समावेश करण्यासाठी प्रेरणा देईल."
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 219.57 कोटी लसींच्या मात्रा  देण्यात आल्या आहेत.
गेल्या 24 तासांत 96,633 लसींच्या मात्रा देण्यात आल्या.
भारतातील उपचाराधीन रुग्णांची संख्या सध्या 21,607
सध्याची सक्रीय कोविड रुग्ण संख्या 0.05%
रुग्ण बरे होण्याचा सध्याचा दर 98.77%
गेल्या 24 तासांत 1,771 रूग्ण कोविडमुक्त झाले असून बरे झालेल्या एकूण रूग्णांची संख्या 4,40,95,180 इतकी झाली आहे.
गेल्या 24 तासांत 830 नवीन रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 90.03 कोटी चाचण्या करण्यात आल्या आहेत; गेल्या 24 तासांत 1,23,104 चाचण्या करण्यात आल्या आहेत.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 13 मे 2021
आरोग्य मंत्रालयाची कोविड-19 घडामोडींवरील माहिती
कोविड परिस्थितीच्या व्यवस्थापनासाठी तसेच देशांतर्गत वैद्यकीय यंत्रणा बळकट राहावी याकरता जगभरातून येत असलेल्या मदतीचे तत्पर आणि सुविहित वाटप केन्द्र सरकार, राज्ये आणि केन्द्र शासित प्रदेशांना करत आहे.
एकूण, 9,284 ऑक्सीजन कॉन्सेट्रेटर्स; 7,033 ऑक्सीजन सिलेंडर्स; 19 ऑक्सीजन जनरेशन प्लांट्स; 5,933 व्हेंटिलेटर्स/ बाय पीएपी आणि 3.44 लाखांपेक्षा जास्त रेडमडीसीवीर वायल्स आदी साहित्य रस्ते आणि हवाई मार्गे आतापर्यंत पाठवले आहेत.
दुसरीकडे, आतापर्यंत देशभरात कोविड-19 प्रतिबंधक लसीकरणाअंतर्गत 17.72 कोटींपेक्षा जास्त मात्रा देण्यात आल्या आहेत. सध्या लसीकरणाचा देशव्यापी तिसरा टप्पा सुरु आहे.
ताज्या अहवालानुसार आज सकाळी सात वाजेपर्यंत कोविड 19 प्रतिबंधक लशींच्या एकूण 17,72,14,256 मात्रा, 25,70,537 सत्रांमधून देण्यात आल्या आहेत. यात 96,00,420 आरोग्य क्षेत्रातील कर्मचारी ज्यांनी पहिली मात्रा घेतली आहे आणि 65,70,062 आरोग्य क्षेत्रात कार्यरत कर्मचारी ज्यांनी दुसरी मात्रा घेतली आहे, 1,42,34,793 आघाडीवर कार्यरत कर्मचारी , 80,30,007 आघाडीवर कार्यरत कर्मचारी , 34,80,618 लाभार्थी जे 18-45 वयोगटातील आहेत , तर 45 ते 60 वयोगटातील 5,62,43,308  आणि 81,58,535 . तसेच 60 वर्षांपेक्षा जास्त वयोगटातील 5,40,99,241 लाभार्थींना पहिली मात्रा आणि 1,67,97,272 लाभार्थींना दुसरी मात्रा देण्यात आली आहे.
देशामधील दहा राज्यात एकूण लशींपैकी 66.73% मात्रा देण्यात आल्या आहेत.
गेल्या 24 तासात 18-44 वयोगटातील 4,31,285 लाभार्थ्यांना कोविड-19 प्रतिबंधक लसाची पहिली मात्रा देण्यात आली. तर आतापर्यंत तिसऱ्या टप्प्यातल्या लसीकरण मोहिमेत 18ते 44 वयोगटातील एकूण 34,80,618 लाभार्थ्यांचे लसीकरण झाले आहे. यात 30 राज्ये/ केन्द्र शासित प्रदेशांचा समावेश आहे.
गेल्या 24 तासात सुमारे 19 लाख लशींच्या मात्रा देण्यात आल्या. लसीकरणाच्या-117 व्या दिवशी , 18,94,991 लशीच्या मात्रा देण्यात आल्या. 17,684 सत्रांमध्ये, 9,98,409 लशीची पहिली मात्रा आणि 8,96,582 लाभार्थ्यांना दुसरी मात्रा देण्यात आली
दिनांक: 12 मे,2021 
देशभरात एकूण 1,97,34,823 जण आज कोरोनामुक्त झाले. राष्ट्रीय कोरोनामुक्ती दर 83.26% वर पोहचला आहे.
गेल्या 24 तासात 3,52,181 जण कोरोनामुक्त झाले. कोरानामुक्त झालेल्या नवीन प्रकरणांपैकी 72.90% प्रकरणे, दहा राज्यामधील आहेत.
भारतातील एकूण सक्रीय रुग्णांची संख्या आज 37,10,525 वर पोहचली आहे. यात आता देशातील एकूण सक्रीय रुग्णांपैकी 15.65% प्रकरणांचा समावेश आहे. देशातील एकूण सक्रीय रुग्णांपैकी 79.67% रुग्ण हे 12 राज्यांमधे आहेत.
गेल्या 24 तासात 3,62,727 नव्या रुग्णांची नोंद झाली आहे.
गेल्या 24 तासात दहा राज्यांमधे 72.42% नव्या रुग्णांची नोंद झाली.
महाराष्ट्रात सर्वाधिक 46,781 दैनंदिन नव्या रुग्णांची नोंद झाली त्यानंतर केरळ 43,529 तर कनार्टकात 39,998 नवे रुग्ण आढळले.
राष्ट्रीय मृत्यूदर 1.09% वर कायम आहे गेल्या 24 तासात 4,120 मृत्यूंची नोंद झाली. दहा राज्यांमधे 74.30% नवे मृत्यू झाले. महाराष्ट्रात सर्वाधिक . कर्नाटकात 516 दैनंदिन मृत्यूंची नोंद झाली.
इतर अपडेट्स :
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 79
पंतप्रधान कार्यालय
पंतप्रधान नरेंद्र मोदी यांनी कुवेतच्या पंतप्रधानांशी दूरध्वनीद्वारे संवाद साधला
नवी दिल्ली, 1 एप्रिल 2020
पंतप्रधान नरेंद्र मोदी यांनी आज कुवेतचे पंतप्रधान सेख साहब अल-खालिद अल-अहमद अल-सबाह यांच्यासोबत दूरध्वनीद्वारे संवाद साधला.
पंतप्रधानांनी कुवेतचे अमीर, राजपरिवार आणि कुवेतच्या नागरिकांच्या चांगल्या आरोग्यासाठी शुभेच्छा दिल्या. त्यांनी यावेळी भारताचा एक महत्वपूर्ण शेजारी म्हणून कुवेतसोबतच्या संबंधांना अधोरेखित केले.
उभय नेत्यांनी यावेळी कोविड-19 साथीच्या आजारामुळे सध्या उद्भवलेल्या राष्ट्रीय आणि आंतरराष्ट्रीय मुद्द्यांवर चर्चा केली. या संकटसमयी दोन्ही देशांचे अधिकारी माहितीची देवाणघेवाण करण्यासाठी आणि सहकार्य आणि परस्पर पाठींब्याने नवीन संधींचा शोध घेण्यासाठी नेहमी संपर्कात राहतील यावर उभय नेत्यांनी सहमती दर्शवली.
यावेळी कुवेतच्या पंतप्रधानांनी विशेष जोर देवून सांगितले की, भारतीय समुदायचे कुवेतमधील योगदान खूप महत्वाचे आहे आणि त्यामुळेच सद्य परिस्थिती मध्ये त्यांचे संरक्षण आणि कल्याणाला कुठेही धोका निर्माण होणार नाही याची खात्री त्यांनी दिली. त्यांच्या या अश्वसानाबाद्द्ल पंतप्रधान मोदी यांनी त्यांचे मनपूर्वक आभार मानले आणि त्यांचे कौतुक देखील केले.
B.Gokhale/S.Mhatre/P.Malandkar
(
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 125 कोटींहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 19 कोटी 55 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या कक्षेचा विस्तार करणे यासाठी केंद्र सरकार वचनबद्ध आहे. देशात या लसीकरण मोहिमेच्या सार्वत्रिकीकरणाचा नवा टप्पा 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना त्याचा  पुरवठा करणार आहे.
|
|
VACCINE DOSES
|
|

|
|
SUPPLIED
|
|
1,25,74,91,730
|
|
BALANCE AVAILABLE
|
|
19,55,55,996
आतापर्यंत भारत सरकारने खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना आतापर्यंत एकूण 125 कोटींहून अधिक  मात्रांचा पुरवठा झाला आहे.
यापुढील काळात लसीकरण करण्यासाठी, राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 19 कोटी 55 लाखांहून अधिक  मात्रा अजूनही शिल्लक आहेत.
संरक्षण मंत्रालय
विविध व्याधी असलेल्या 63 वर्षीय रुग्णावर पुण्यातील लष्कराच्या कार्डीओ-थोरॅसिक सायन्सेस संस्थेतील डॉक्टरांकडून यशस्वी शस्त्रक्रिया
पुणे, 19 जुलै 2022
पुणे येथील लष्कराच्या कार्डीओ-थोरॅसिक अर्थात हृदयाशी संबंधित आजारांवर उपचार करणाऱ्या कार्डीओ-थोरॅसिक सायन्सेस या संस्थेतील डॉक्टरांनी एका 63 वर्षीय माजी लष्करी अधिकारी असलेल्या रुग्णावर यशस्वीपणे शस्त्रक्रिया केली. सशस्त्र दलांच्या वैद्यकीय आस्थापनेत प्रथमच करण्यात आलेल्या अशा शस्त्रक्रियेत, इलेक्ट्रो-कॉटरी पद्धतीच्या मदतीने या रुग्णाची कर्करोगाची गाठ काढून टाकण्यात आली. पूर्वीपासून इतर अनेक सह्व्याधी असलेल्या या रुग्णाला फुफ्फुसाचा कर्करोग झाला असून त्याच्या डाव्या बाजूच्या मुख्य श्वसनमार्गाला कर्करोगाने ग्रासून टाकले असल्याचे निदान काही महिन्यांपूर्वी करण्यात आले होते. या संदर्भातील काही महत्त्वाची लक्षणे तसेच खोकल्यातून रक्त पडत असल्याच्या लक्षणांवरून त्याला संपूर्णपणे भूल देऊन पाच डॉक्टरांच्या पथकाने या रुग्णाची तीन तास इतक्या दीर्घ कालावधीची रिजिड ब्राँकोस्कोपी नामक तपासणी आणि इतर प्रक्रिया केली. या शस्त्रक्रियेनंतर रुग्णाच्या श्वसनमार्गातील अडथळे दूर झाले तसेच त्याच्या डाव्या फुफ्फुसाचे प्रसरण करण्यात डॉक्टरांना यश आले.
M.Iyengar/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
रसायन आणि खते मंत्रालय
फार्मास्युटिकल्स विभाग तीन बल्क औषध पार्क्स आणि चार वैद्यकीय उपकरणे पार्कची ठिकाणे निवडण्यासाठी मार्गदर्शक तत्वांना अंतिम रूप देत आहे: केंद्रीय मंत्री सदानंद गौडा
पंजाब सरकार राज्यातील बल्क ड्रग्स पार्कच्या विकासासाठी सहाय्य करण्यास इच्छुक
(केंद्रीय रसायन आणि खते मंत्री डी.व्ही. सदानंद गौडा म्हणाले की औषधनिर्माण विभाग मार्गदर्शक तत्वांना अंतिम रूप देत आहे जी देशातील आगामी तीन बल्क औषध पार्क आणि चार वैद्यकीय उपकरणे पार्कसाठी ठिकाणे निवडण्याचा आधार तयार करतील.
पंजाबचे अर्थमंत्री मनप्रीतसिंग बादल यांनी डी.व्ही. सदानंद गौडा यांची आज नवी दिल्ली येथे भेट घेतली आणि पंजाब राज्यातील भटिंडामध्ये प्रस्तावित बल्क ड्रग पार्क उभारण्याबाबत विचार करण्यासाठी गौडा यांना विनंती पत्र सुपूर्द केले.
पार्कच्या विकासासाठी मदत करण्याबाबत रुची दाखविल्याबद्दल बादल यांचे गौडा यांनी आभार मानले.
या प्रसंगी बोलताना बादल म्हणाले की, भटिंडा येथील ठिकाणी उत्तम संपर्क व्यवस्था , पाणी व जमीन उपलब्धता असून राज्यात एनआयपीईआर, आयआयएसईआर, एम्स यासारख्या काही यूएसएफडीए मान्यताप्राप्त औषधनिर्मिती कंपन्या आणि फार्मा संस्था आधीपासूनच अस्तित्त्वात आहेत.
महत्वपूर्ण एपीआय / केएसएम आणि वैद्यकीय उपकरणांच्या देशांतर्गत उत्पादनाला प्रोत्साहित करण्यासाठी केंद्रीय मंत्रिमंडळाने 12 मार्च 2020 रोजी तीन बल्क औषधे आणि चार वैद्यकीय उपकरणे पार्क विकसित करण्याच्या योजनेला मान्यता दिली असून यामध्ये केंद्र सरकार राज्यांना प्रत्येक बल्क औषध पार्क साठी 1000 कोटी रुपये आणि प्रत्येक वैद्यकीय उपकरणाच्या पार्क्ससाठी 100 कोटी रुपये कमाल मर्यादासह अनुदान देईल. याव्यतिरिक्त, केंद्र सरकारने देशभरातील प्रमुख महत्वपूर्ण स्टार्टिंग मटेरियल / ड्रग इंटरमीडिएट्स आणि एपीआय आणि वैद्यकीय उपकरणांच्या देशांतर्गत उत्पादनाला प्रोत्साहन देण्यासाठी उत्पादन संलग्न प्रोत्साहन योजना देखील जाहीर केली आहे. या योजनांचा एकूण आर्थिक बोजा सुमारे 13760 कोटी रुपये असेल. बल्क औषध पार्कला चालना देणाऱ्या या योजनेमुळे बल्क औषधांचे अंदाजे 46,400 कोटी रुपयांचे वाढीव उत्पादन होणार आहे, तर वैद्यकीय उपकरण पार्कच्या योजनेमुळे सुमारे 68,437 कोटी रुपयांच्या वैद्यकीय उपकरणांचे वाढीव उत्पादन होईल. या योजनांमुळे रोजगार निर्मितीही लक्षणीयरित्या वाढेल.
S.Tupe/S.Kane/P.Kor
संरक्षण मंत्रालय
मराठा लाईट इन्फंट्री रेजिमेंटल सेंटर, बेळगाव येथील बॉईज स्पोर्ट्स कंपनीत कुस्ती विभागात भर्ती प्रक्रिया
नवी दिल्ली, 7 एप्रिल 2021
बॉयज स्पोर्ट्स कंपनी, मराठा लाईट इन्फंट्री रेजिमेंटल सेंटर, बेळगाव 10 मे ते 13 मे 2021 या कालावधीत इंडक्शन रॅलीचे आयोजन करणार आहे. जिल्हा/राज्य/ राष्ट्रीय पातळीवरील पदक विजेत्या उमेदवाराला त्यासाठी प्राधान्य दिले जाईल. प्रवेश वेळ सकाळी 7 ते 10 आहे.
Eligibility Criteria.
|
|
Ser
No
|
|
Discipline
|
|
Age
|
|
Education Qualification
|
|

|
|
Wrestling
|
|
Age Group of 08 to 14 Years .
|
|
Minimum 4th Standard Pass
|
|
Note. No deviation will normally be accepted. However, the age criteria maximum upto 16 yrs, above height and weight criteria are flexible in case of exceptionally talented boys whoever having National and International certificate or medal.
Height and Weight Criteria.
|
|
Ser No
|
|
Age

|
|
Height 
|
|
Weight 
|
|

|
|
08
|
|
134
|
|
29
|
|
09
|
|
139
|
|
31
|
|
10
|
|
143
|
|
34
|
|
11
|
|
150
|
|
37
|
|
12
|
|
153
|
|
40
|
|
13
|
|
155
|
|
42
|
|
14
|
|
160
|
|
47
इंडक्शन रॅलीतील सहभाग स्वखर्चावर असेल, बोर्डिंग, लॉजिंग आणि वाहतुकीची व्यवस्था इन्डक्शन रॅलीसाठी येणाऱ्या उमेदवारांचे पालक करतील.
निवडलेल्या उमेदवारांना मोफत बोर्डिंग व लॉजिंग, राहण्याची व्यवस्था, दहावीपर्यंतचे शिक्षण, स्पोर्ट किट, वैद्यकीय व वैज्ञानिक मार्गदर्शन दिले जाईल. त्यानंतर भरती नियमांच्या तरतुदीनुसार पात्र क्रीडा कॅडेट्सची भारतीय सैन्यात भर्ती होईल.
कोविड -19 सावधगिरीचे उपाय - सर्व उमेदवारानी मास्क आणि हातमोजे घालावेत तसेच रॅलीसाठी येताना आरटी-पीसीआर / रॅपिड अँटीजेन नकारात्मक प्रमाणपत्र  आणि कोणताही धोका नाही असे प्रमाणपत्र सादर करावे.
मराठा लाईट इन्फंट्री रेजिमेंटल सेंटर, बॉयज स्पोर्ट्स कंपनी, बेळगाव येथे निवड प्रक्रियेसाठी उमेदवार व त्याचे पालक यांच्याकडे खालील मूळ कागदपत्रे असायला हवीत : -
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 246
पंतप्रधान कार्यालय
हवाई दल दिनानिमित्तम पंतप्रधानांनी हवाई दलातले जवान आणि त्यांच्या कुटुंबियांना केले अभिवादन
नवी दिल्ली, 8 ऑक्टोबर 2019
पंतप्रधान नरेंद्र मोदी यांनी हवाई दल दिनानिमित्त हवाई दलातले जवान आणि त्यांच्या कुटुंबियांना अभिवादन केले आहे.
पंतप्रधान म्हणाले, “आजच्या हवाई दल दिनी हा गौरवान्वित देश हवाई दलातले जवान आणि त्यांच्या कुटुंबांप्रति कृतज्ञता व्यक्त करत आहे. भारतीय हवाई दल यापुढेही समर्पित वृत्तीने देशाची सर्वोत्तम सेवा करत राहील.”
Narendra Modi✔@narendramodi
Today, on Air Force Day, a proud nation expresses gratitude to our air warriors and their families. The Indian Air Force continues to serve India with utmost dedication and excellence.
65.7K
7:13 AM - Oct 8, 2019
Twitter Ads info and privacy
14K people are talking about this
पंतप्रधान कार्यालय
पंतप्रधान 18 डिसेंबर 2018 ला महाराष्ट्राच्या दौऱ्यावर
नवी दिल्ली, 17 डिसेंबर 2018
पंतप्रधान नरेंद्र मोदी उद्या म्हणजेच 18 डिसेंबर 2018 ला महाराष्ट्राच्या दौऱ्यावर येणार आहेत.
यावेळी ते रिपब्लिक या वृत्तवाहिनीने आयोजित केलेल्या रिपब्लिक या चर्चासत्रात सहभागी होतील.
राजभवन इथल्या एका कार्यक्रमात पंतप्रधानांच्या हस्ते व्यंगचित्रकार आर.के.लक्ष्मण यांच्यावर आधारित ‘टाईमलेस लक्ष्मण’ या पुस्तकाचे प्रकाशन होईल.
पंतप्रधानांच्या या दौऱ्यादरम्यान गृहनिर्माण आणि नागरी वाहतुकीशी संबंधित महत्वाच्या प्रकल्पांचे उद्घाटन होईल. त्यानंतर कल्याण येथे पंतप्रधानांची जाहीर सभा होणार आहे त्यावेळी त्यांच्या हस्ते ठाणे-भिवंडी-कल्याण मेट्रो आणि दहिसर-मीरा-भाईंदर मेट्रो या दोन मेट्रो कॉरिडॉरची पायाभरणी होईल. या दोन मेट्रो मार्गिकांमुळे कल्याण परिसरात सार्वजनिक व्यवस्थेची मोठी सुविधा उपलब्ध होईल.
त्यानंतर प्रधानमंत्री आवास योजनेअंतर्गत, अल्प उत्पन्न गट आणि अत्यल्प उत्पन्न गटाच्या 90,000 घरं बांधणीच्या प्रकल्पांचे उद्घाटन पंतप्रधान यांच्या हस्ते होणार आहे.
यानंतर पंतप्रधान पुण्याला जाणार असून तिथे ते पुणे मेट्रोच्या तिसऱ्या टप्प्याची पायाभरणी करतील. इथेही पंतप्रधानांची जाहीरसभा होणार आहे.
B.Gokhale/R.Aghor/P.Malandkar
(Visitor Counter : 65
पंतप्रधान कार्यालय
संयुक्त अरब अमिरातीचे राष्ट्राध्यक्ष, महामहिम शेख खलिफा बिन झायेद यांच्या निधनाबद्दल पंतप्रधानांनी व्यक्त केला शोक
नवी दिल्ली, 13 मे 2022
संयुक्त अरब अमिरातीचे राष्ट्राध्यक्ष ,महामहिम शेख खलिफा बिन झायेद यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. ते एक महान राजकारणी आणि दूरदर्शी नेते होते ज्यांच्या नेतृत्वाखाली भारत-यूएई संबंध समृद्ध झाले असे पंतप्रधानांनी म्हटले आहे.
एका ट्विटमध्ये पंतप्रधान म्हणाले;
"महामहिम शेख खलिफा बिन झायेद यांच्या निधनाबाबत समजल्या नंतर अत्यंत दुःख झाले.ते एक महान राजकारणी आणि दूरदर्शी नेते होते त्यांच्या नेतृत्वाखाली भारत-संयुक्त अरब अमिराती संबंध समृद्ध झाले. संयुक्त अरब अमिरातीच्या नागरिकांप्रति भारतीय जनतेच्या मनापासून संवेदना आहेत. त्यांच्या आत्म्याला शांती लाभो."
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(